LIETUVOS RESPUBLIKOS SVEIKATOS APSAUGOS MINISTRAS –

VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS

DĖL LIETUVOS RESPUBLIKOS SVEIKATOS APSAUGOS

MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. BIRŽELIO 17 D. SPRENDIMO NR. V-1496 „DĖL BŪTINŲ SĄLYGŲ LANKANT ASMENIS STACIONARIOSE SOCIALINĖS GLOBOS ĮSTAIGOSE“ PAKEITIMO

2020 m. birželio 23 d. Nr. V-1539

Vilnius

P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 17 d. sprendimą Nr. V-1496 „Dėl būtinų sąlygų lankant asmenis stacionariose socialinės globos įstaigose“:

1. Papildau 11 punktu:

„11. Įpareigoti stacionarių socialinės globos įstaigų, skirtų senyvo amžiaus ir neįgaliems asmenims, įskaitant vaikų globos namus, teikiančių stacionarias ilgalaikės (trumpalaikės) socialinės globos paslaugas, nepriklausomai nuo nuosavybės formos ir pavaldumo, vadovus parengti ir patvirtinti įstaigos vidaus dokumentus, užtikrinančius:

11.1. gyventojų lankymo tvarką, kurioje būtų nurodytos lankytojų srautų valdymo priemonės, užtikrinančios, kad į stacionarią socialinės globos įstaigą nepatektų karščiuojantys ar turintys virusinės infekcijos simptomų lankytojai;

11.2. gyventojų apgyvendinimo tvarką, kurioje būtų nurodytos gyventojų izoliavimo priemonės, kurios bus taikomos Lietuvos Respublikos žmonių užkrečiamųjų ligų profilaktikos ir kontrolės įstatyme numatytais atvejais;

11.3. kad įstaigos gyventojai ir darbuotojai dėl COVID-19 ligos (koronaviruso infekcijos) būtų tiriami stacionarioje socialinės globos įstaigoje, jos vadovo nustatyta tvarka, atsižvelgiant į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V‑1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ nuostatas.“

2. Papildau 12 punktu:

„12. Stacionarios socialinės globos įstaigos, skirtos senyvo amžiaus ir neįgaliems asmenims, įskaitant vaikų globos namus, teikiančios stacionarias ilgalaikės (trumpalaikės) socialinės globos paslaugas, nepriklausomai nuo nuosavybės formos ir pavaldumo, privalo apsirūpinti reikiamomis būtinosiomis asmeninėmis apsaugos priemonėmis (vienkartinėmis medicininėmis (chirurginėmis) kaukėmis, vienkartinėmis medicininėmis pirštinėmis ir pan.).“

Sveikatos apsaugos ministras – valstybės lygio

ekstremaliosios situacijos valstybės operacijų vadovas Aurelijus Veryga